JTS เปิดงบปี 64 โกยกำไรโต 4 เท่าตัว รับรายได้ธุรกิจ “โทรคมนาคม-เหมืองขุดบิทคอยน์”
JTS เปิดงบปี 64 โกยกำไรโต 4 เท่าตัว แตะ 221 ลบ. รับรายได้บริการโครงข่ายโทรคมนาคม, วางระบบคอมพิวเตอร์, เหมืองขุดบิตคอยน์, อัตราแลกเปลี่ยน และรายได้อื่น ฟากแผนปี 65 เดินหน้าเหมืองขุดบิทคอยน์ ลุยเพิ่มเครื่องขุดแตะ 8,100 เครื่อง
JTS เปิดงบปี 64 โกยกำไรโต 4 เท่าตัว แตะ 221 ลบ. รับรายได้บริการโครงข่ายโทรคมนาคม, วางระบบคอมพิวเตอร์, เหมืองขุดบิทคอยน์, อัตราแลกเปลี่ยน และรายได้อื่น ฟากแผนปี 65 เดินหน้าเหมืองขุดบิทคอยน์ ลุยเพิ่มเครื่องขุดแตะ 8,100 เครื่อง
16 ก.พ. 2565

บริษัท จัสมิน เทคโนโลยี โซลูชั่น จำกัด (มหาชน) หรือ JTS รายงานผลการดำเนินงานประจำปี 2564 สิ้นสุดวันที่ 31 ธันวาคม 2564 ดังนี้

โดยบริษัทมีรายได้รวมปี 2564 จำนวน 1,877.87 ล้านบาท เพิ่มขึ้น 231.67 ล้านบาท หรือ 14.07% เมื่อเทียบกับงวดเดียวกันของปีก่อน 1,646.20 ล้านบาท โดยรายได้รวมดังกล่าวประกอบด้วย ในส่วนของรายได้งานสร้างข่ายสายโทรคมนาคมเพิ่มขึ้นจำนวน 27.51 ล้านบาท, รายได้จากการขายอุปกรณ์, การให้บริการเครือข่ายคอมพิวเตอร์ และสื่อสัญญาณแบบไร้สายแบบครบวงจร สำหรับสถานีบริการน้ำมัน เพิ่มขึ้นจำนวน 16.41 ล้านบาท
ขณะเดียวกันมีรายได้จากธุรกิจให้บริการโครงข่ายโทรคมนาคมจำนวน 1,647.66 ล้านบาท เพิ่มขึ้น 265.41 ล้านบาท คิดเป็นร้อยละ 19.20 เนื่องจากจำนวนลูกค้าที่เพิ่มขึ้นและรายได้จากการให้บริการวงจรเช่าใน ประเทศ บริการวงจรเช่าส่วนบุคคลระหว่างประเทศ และรายได้จากการให้บริการอื่น
รวมทั้งมีรายได้จากธุรกิจจัดหา ออกแบบและวางระบบคอมพิวเตอร์ จำนวน 52.29 ล้านบาท เพิ่มขึ้น 7.92 ล้านบาท คิดเป็นร้อยละ 17.85 เนื่องจากการขายระบบพิสูจน์ตัวตนของผู้ใช้งานอินเทอร์เน็ท
นอกจากนี้มีรายได้จากธุรกิจเหมืองขุดบิทคอยน์จํานวน 9.591882 เหรียญบิทคอยน์ คิดเป็นจำนวนเงิน 16.53 ล้านบาท เพิ่มขึ้นร้อยละ 100
พร้อมกับมีกำไรจากอัตราแลกเปลี่ยน จำนวน 27.57 ล้านบาท เพิ่มขึ้นร้อยละ 100 และรายได้อื่นจำนวน 6.41 ล้านบาท เพิ่มขึ้น 1.55 ล้านบาท คิดเป็นร้อยละ 31.89
สำหรับเป้าหมายและแผนธุรกิจในปี 2565  หลังจาก บริษัท จัสเทล เน็ทเวิร์ค จํากัด (“JasTel”) ซึ่งเป็นบริษัทย่อยของบริษัทฯ ได้เข้าลงทุนในธุรกิจ เหมืองขุดบิทคอยน์ (Bitcoin Mining) ซึ่งได้มีการอนุมัติการจัดซื้อเครื่องขุดบิทคอยน์ที่มีพลังประมวลผลสูง (Total Hash Rate) จำนวน 1,725 เครื่อง พร้อมระบบไฟฟ้าและอุปกรณ์อื่นๆ คิดเป็นมูลค่าการลงทุนในธุรกิจเหมืองขุด บิทคอยน์ จำนวนรวมทั้งสิ้น 437.31 ล้านบาท โดย ณ สิ้นปี 2564 มีจำนวนเครื่องขุดบิทคอยน์ที่ติดตั้งแล้วเสร็จ จำนวน 315 เครื่อง
ส่วนจำนวนเครื่องขุดบิทคอยน์ที่เหลือจะทยอยส่งมอบในปี 2565 มีแผนการลงทุนเพิ่มเติมในธุรกิจเหมืองขุดบิทคอยน์ในปี 2565 จะทำให้จำนวนเครื่องขุดของบริษัท รวมอยู่ที่ 8,100 เครื่อง โดยมีระบบไฟฟ้าและอุปกรณ์อื่นๆ คิดเป็นมูลค่าการลงทุนประมาณ 3,300 ล้านบาท ซึ่งอยู่ระหว่างการนำเสนอที่ประชุมวิสามัญผู้ถือหุ้น ครั้งที่ 1/2565 ในวันที่ 22 กุมภาพันธ์ 2565 เพื่อพิจารณาอนุมัติ นั้น การลงทุนเพิ่มเติมในปี 2565 ดังกล่าว
ทั้งนี้จะเป็นการเพิ่มศักยภาพในการในการขุดบิทคอยน์เพิ่มขึ้นเป็น 1 ล้าน Terrahash/s ซึ่งจะทำให้กลุ่มบริษัทเป็นหนึ่งในผู้ประกอบธุรกิจเหมืองขุดบิทคอยน์รายใหญ่สุดในประเทศไทย โดย จะช่วยเพิ่มศักยภาพในการแข่งขัน และสร้างผลตอบแทนได้ในระยะยาว ธุรกิจออกแบบและวางระบบสื่อสารและโทรคมนาคม ธุรกิจให้บริการโครงข่ายโทรคมนาคม และธุรกิจ จัดหา ออกแบบและวางระบบคอมพิวเตอร์ ยังเป็นธุรกิจหลักที่ทางกลุ่มบริษัทตั้งเป้ าหมายในการขยายฐานลูกค้าให้ เพิ่มขึ้นแม้นว่าภาวะเศรษฐกิจของประเทศไทยยังคงได้รับผลกระทบจากการแพร่ระบาดของ Covid-19 อย่าง ต่อเนื่อง โดยเน้นลูกค้ากลุ่มเป้ าหมายที่เป็นนิติบุคคลขนาดใหญ่ ผู้ให้บริการอินเทอร์เน็ท (Internet Service Provider) ฯลฯ